section_heading: 2012. – 2015.: Čudesni Spider-Man, Birdman i Broadway
paragraph_text: Stone je početkom 2013. posudila glas Dreamworksovu animiranom filmu Croods, koji je nominiran za Oscar za najbolji animirani film.<ref> Poslije toga pojavila se u Filmu 43, antologijskom filmu koji se sastoji od šesnaest kratkih priča – pojavila se u ulozi Veronice u istoimenom dijelu filma.<ref> S Ryanom Goslingom i Seanom Pennom glumila je u Gangsterskom odredu Rubena Fleischera (iz 2013.), kriminalističkom trileru čija se radnja odvija u Los Angelesu tijekom četrdesetih godina 20. stoljeća.<ref> A. O. Scott iz The New York Timesa izjavio je da je film "užurbani bućkuriš fedora i staromodnih odijela", ali je pohvalio to što je u filmu u ulozi s Goslingom.<ref> Stone je izjavila da bi željela raditi s Goslingom i u budućim filmovima.<ref>